શીર્ષક: ક્વૉડની બેઠક : નરેન્દ્ર મોદી અને જો બાઇડનની મુલાકાત પર રહેશે નજર\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
2020માં ક્વૉડ દેશોની બેઠક થઈ હતી જેની તસ્વીર

2007માં અમેરિકા, જાપાન, ઑસ્ટ્રેલિયા અને ભારત દ્વારા ક્વૉડની રચના કરવામાં આવી હતી. 

એશિયામાં ચીનનું વર્ચસ્વ વધી રહ્યું છે ત્યારે તેના જવાબમાં ક્વૉડ ગ્રુપની રચના કરવામાં આવી છે.

જોકે, વ્હાઇટ હાઉસે સંકેત આપ્યો છે કે કોરોના વાઇરસ રોગચાળો, વૅક્સિનને લઈને નાણાંકીય મદદ અને જળવાયુ પરિવર્તનના સંકટ વિશે આ બેઠકમાં ચર્ચા કરવામાં આવશે.

વ્હાઇટ હાઉસના પ્રવક્તા જેન સાકી કહ્યું,"અમે આશા રાખીએ છીએ કે કોરોના વાઇરસ, જળવાયુ સંકટ અને આર્થિક સહાય માટે વૈશ્વિક સમુદાય જે કટોકટીનો સામનો કરી રહ્યા છે તે વિશે ચર્ચા કરવામાં આવશે. 

એક વરિષ્ઠ અધિકારીએ સમાચાર સંસ્થા રૉયટર્સને કહ્યું કે મિટિંગમાં ભારતમાં કોરોના વાઇરસ વૅક્સિનની ઉત્પાદન ક્ષમતામાં વધારો કરવા માટે આર્થિક કરારની જાહેરાત કરવાની યોજના છે. ચીનની વૅકિસન ડિપ્લૉમસીના જવાબ આપવાના ઇરાદે ભારત દ્વારા તેની માગ કરવામાં આવી હતી.

ક્વૉડ શું છે?

ધી ક્વૉડ્રિલૅટરલ સિક્યૉરિટી ડાયલૉગ (ક્યૂસિડ) જેને ક્વૉડના નામથી પણ ઓળખાય છે, તે અમેરિકા, ભારત, જાપાન અને ઑસ્ટ્રેલિયા વચ્ચે અનૌપચારિક રાજકીય વાર્તા સમૂહ છે. 

2007માં જાપાનના વડા પ્રધાન શિન્જો આબેએ પહેલી વખત આનો પ્રસ્તાવ રજૂ કર્યો હતો જેને ભારત, અમેરિકા અને ઑસ્ટ્રેલિયાએ ટેકો આપ્યો હતો. ત્યાર બાદ આ વર્ષે જ તેની બેઠક થઈ હતી. 

બીબીસી સંવાદદાતા શુભમ કિશોર સાથેની વાતચીતમાં ભૂતપૂર્વ રાજનાયિક રાજીવ ડોગરા કહે છે, "કોઈ પ્લાન હેઠળ નહીં પરંતુ અનૌપચારિક રૂપે આની શરૂઆત થઈ હતી. જ્યારે સુનામી આવી હતી ત્યારે અમેરિકા, ભારત અને અન્ય કેટલાક દેશોએ મળીને રાહતનું કામ શરૂ કર્યું હતું જેની સકારાત્મક અસર થઈ હતી." 

"એનાથી એવું લાગ્યું કે આપણે અનેક ક્ષેત્રમાં સહયોગ કરી શકીએ છીએ જે સંરક્ષણ સાથે જોડાયેલા ન હોય પરંતુ લોકોનાં લાભ માટે હોય. આ સિવાય સોમાલિયાના સમુદ્રી લૂંટારુઓ વિરુદ્ધ ઑપરેશન શરૂ થયાં, તેમાં અમેરિકા, ભારત અને અન્ય કેટલાક દેશોએ સાથે કામ કર્યું. પરિણામ પણ સારું આવ્યું. આ દેશોને લાગ્યું કે અમે મળીને કામ કરી શકીએ છીએ. "

ડોગરા કહે છે," જ્યારે ચીને દક્ષિણ ટાઇના દરિયાઈ વિસ્તારમાં પોતાનું પ્રભુત્વ દેખાડવાની શરૂઆત કરી તો બધાને ચિંતા થવા લાગી કે દુનિયાનાં નિયમોની અવગણના કરીને ચીન પોતાની મરજી ચલાવશે લાગશે. ભારત, જાપાન, ઑસ્ટ્રેલિયાનો વેપાર આ રસ્તે થાય છે. ક્વૉડનું વલણ આક્રમક નથી, આ અમુક દેશોનાં વિચારોનું મિલન છે જે માને છે કે...